北山四時招隠辭  其三
作者：周密
朝代：宋

paragraphs: 灝氣泛兮虛寥，商籟發兮蕭騷。
策逍遥兮玉囿，駕言陟兮弁之椒。
石林林兮獻狀，浮空倒影兮清苕。
漭具區兮瀉碧，若杯水兮堂坳。
披素懷兮佩明月，𪡧然嘯兮泠飆。
閲古今兮宇宙，一日非近兮千載非遥。
嗟湛輩兮堙滅其奚數，慨其感兮臨高。
水竹清兮秋晚，賦叢桂兮誰招。